cyanic-selkie/wikianc huggingface dataset:
কাসপার ডাভিড ফ্রিডরিখ
শেষ জীবন ও মৃত্যু
১৮৩৫ এর জুনে ফ্রিডরিখ তার জীবনে প্রথম স্ট্রোক করেন, এতে তিনি মাইনর লিম্ব প্যারালাইসিসে আক্রান্ত হয়ে পেইন্টিং করার সামর্থ্য বিপুল পরিমাণে হারান। যার ফল স্বরূপ, তৈলচিত্র নিয়ে কাজের ক্ষেত্রে তিনি একেবারে অপারগ হয়ে পড়েন এবং তৎ পরিবর্তে জল রঙ, সেপিয়া ও পূর্বতন রচনার ঘষামাজার (reworking) মধ্যে তার শিল্পকর্ম সীমাবদ্ধ হয়ে যায়।
১৮৩০ এর মধ্যম পর্যায়ে ফ্রিডরিখ প্রতিকৃতির (portraits) একটি সিরিজ আঁকা শুরু করেন এবং নিজেকে প্রকৃতির মাঝে পর্যবেক্ষণ করতে ফিরে আসেন। যাই হোক শিল্প ইতিহাসবিদ উইলিয়াম ভন (William Vaughan)  নীরিক্ষা করেন এভাবে, "তিনি নিজেকে অত্যন্ত পরিবর্তিত একজন মানুষ হিসেবে দেখতে পান। তিনি দেখতে পান যে, তিনি আর আগের মত ঋজুকায়, উদ্দীপক ব্যক্তিত্ব নন;  তিনি বৃদ্ধ,  স্পন্দনহীন.....  তিনি চলাফেরা করেন ন্যুব্জ্য হয়ে; এ উপলব্ধি তাঁর ১৮১৯ সালের টু মেন কন্টেমপ্লেটিং দ্য মুন কাজের মাধ্যমে প্রকাশ পেয়েছে।"
১৮৩৮ এর আগে তিনি কেবলমাত্র ক্ষুদ্র পরিসরে কাজ করতে পারতেন। এ সময় তিনি ও তার পরিবার দারিদ্র্যের মধ্যে বাস করছিলেন আর ক্রমবর্ধমানভাবে বন্ধুদের দয়া-দাক্ষিণ্যের উপর নির্ভরশীল হয়ে পড়ছিলেন।
ফ্রিডরিখ ১৮৪০ এর ৭ মে ড্রেসডেনে মারা যান, এবং শহরের কেন্দ্র হতে পূর্ব দিকের ট্রিনিটি কবরস্থানে (Trinitatis-Friedhof) তাকে সমাহিত করা হয়, যেখানে মূল অ্যাভিনিউএর বৃত্তকার সীমানার কেন্দ্র হতে উত্তর-পশ্চিমে তার সরল সমতল সমাধিপ্রস্তর শুয়ে রয়েছে। পনের বছরের কিছু সময় পূর্বে তিনি এই কবরস্থানেরই সিংহদ্বারের চিত্রাঙ্কন করেন।
মৃত্যুর আগে থেকেই তার সুনাম ও খ্যাতি ক্ষীণ হয়ে হয়ে আসতে থাকে, আর পৃথিবী ছেড়ে তার চলে যাওয়া শৈল্পিক সম্প্রদায়ে খুব সামান্যই নজরে পড়েছে। তার শিল্পকর্ম নিশ্চিতভাবেই তার জীবদ্দশাতেই স্বীকৃতি লাভ করে, কিন্ত তা কখনোই ব্যাপক পরিসরে নয়। তৎকালীন (contemporary) শিল্পকলায় ভূদৃশ্যাবলীর ঘনিষ্ঠ অধ্যয়ন তথা ব্যাপক চর্চা এবং প্রকৃতির আধ্যাত্মিক উপাদানসমূহের প্রতি ঝোঁকপ্রবণতা ছিল মামুলি বিষয়, সেখানে তার শিল্পকর্মগুলো এতই মৌলিক ও স্বকীয় ছিল যে সেগুলো ভালভাবে বোঝাই যেত না। ১৮৩৮ এর আগে তার আর কোন শিল্পকর্ম বিক্রি হয়নি কিংবা সমালোচকদের মনোযোগও আকর্ষণ করতে পারেনি। রোমান্টিক আন্দোলন প্রথম যুগের ভাবাদর্শকে পাশ কাটিয়ে দূরে সরে যায়, যা শিল্পীকে প্রতিষ্ঠা পেতে সহায়তা করে।
ফ্রিডরিখের মৃত্যুর পর কার্ল গুস্তাভ ক্যারস তার সম্মানার্থে কয়েকটি ধারাবাহিক প্রবন্ধ রচনা করেন, এতে তিনি ল্যান্ডস্কেপ চিত্রাঙ্কন নিয়মাবলীর ফ্রিডরিখ-রূপান্তর বর্ণনা করেন। যাই হোক, ক্যারসের প্রবন্ধগুলো ফ্রিডরিখকে দৃঢ়ভাবে তার সময়েই উপন্যস্ত করে, তবে ক্রমপ্রবাহমান ঐতিহ্যে কখনোই নয়। তার শুধুমাত্র একটি চিত্রকর্মই ছাপচিত্র হিসেবে পুনরুৎপাদন করা হয়েছিল এবং এর মাত্র কয়েকটি প্রতিরূপ তৈরি করা হয়েছিল।
ল্যান্ডস্কেপ ও সাবলাইম
সম্পূর্ণ নব্য রীতিতে ল্যান্ডস্কেপের কল্পনা ও চিত্রাঙ্কন ছিল ফ্রিডরিখের বুনিয়াদি নবোন্মেষ। শুধু ধ্রুপদী ধারণার আলোকে মনোরম দৃশ্যের আনন্দময় উপভোগের অনুসন্ধানই নয় বরং চরম উৎকর্ষতার একটি বিশেষ মুহূর্ত যা প্রকৃতির গভীর চিন্তনের মাঝে স্বতঃস্ফূর্ত আধ্যাত্মিকতার এক পুনর্মিলন সেই মুহূর্তটির অন্বেষণের জন্যও তিনি উদগ্রীব ছিলেন। মানবিক নাটকীয়তার অধীনস্থ কোন প্রেক্ষাপট থেকে একটি স্বয়ংসম্পূর্ণ আবেগপ্রবণ বিষয়বস্তুতে ভূদৃশ্যকে শিল্পে রূপান্তরের ক্ষেত্রে ফ্রিডরিখ ছিলেন যান্ত্রিক। ফ্রিডরিখের চিত্রাঙ্কনে সচরাচর রাকেনফিগার অর্থাৎ পশ্চাদবয়বের প্রয়োগ ঘটেছে, যেখানে একজন ব্যক্তিকে কোন দৃশ্য গভীর পর্যবেক্ষণরত অবস্থায় তার অন্তরাল হতে অবলোকন করা হয়। পর্যবেক্ষককে এখানে নিজেকে রাকেনফিগারের আসনে স্থাপনে উদ্বুদ্ধ করা হয় যাতে মনে হয় তিনি যেন প্রকৃতির চরম উৎকর্ষময় ক্ষমতাকে উপলব্ধি করছেন আর এই দৃশ্যটি যেন অন্য আরেকজন অনুভব ও আদর্শরূপে কল্পনা করছেন। ফ্রিডরিখ die romantische Stimmungslandschaft অর্থাৎ রোমান্টিক মেজাজে সমৃদ্ধ ভূদৃশ্যের ধারণার সৃজন করেছেন। তার শিল্পকর্মে শিলাময় সমুদ্র তট, অরণ্য ও পার্বত্য-দৃশ্যের মত ভৌগোলিক বিষয়াবলীর বিস্তৃত পরিসরের এক পুঙ্খানুপুঙ্খ বিবরণের উপস্থিতি পাওয়া যায়। ধর্মীয় বিষয়-বস্তু প্রকাশে তিনি বহুবার ভূপ্রাকৃতিকদৃশ্যের ব্যবহার করেছেন। তার সময়ে সর্বাধিক-পরিচিত অধিকাংশ চিত্রাঙ্কন ধর্মীয় মরমিবাদের অভিব্যক্তি বা বহিঃপ্রকাশ হিসেবে গণ্য হত।
ফ্রিডরিখ বলেছেন, "একজন শিল্পী তাঁর সম্মুখে কী দেখছেন শুধু এটাই নয়, বরং শিল্পী নিজের মাঝে কী দেখছেন সেটাও তার অঙ্কন করা উচিত। তথাপি তিনি যদি নিজের মাঝে কোন কিছু খুঁজে নাই পান, তাহলে তিনি চোখের সামনে যা দেখছেন সেটা আঁকা থেকে তার নিবৃত থাকা উচিত। অন্যথায় সেই ছবিগুলি হবে ভাঁজ পর্দার আসবাব (folding screens) মতো যেখানে কেবল রুগ্ন বা মৃতের উপস্থিতি পাওয়ারই প্রত্যাশা করা যায়।" ঈশ্বরের উপস্থিতির সাক্ষ্য বহনকারী সুবিস্তৃত আকাশ, ঝড়, কুয়াশা, অরণ্য, ধ্বংসস্তুপ ও ক্রুশ ফ্রিডরিখের ল্যান্ডস্কেপের বহুল ব্যবহৃত উপাদান। গ্রিক পুরাণের শ্যারনের ধারণার অনুকরণে উপকূল থেকে দূরগামী নৌকা এবং উঁচু-সরু বৃক্ষের ব্যবহারের মাধ্যমে তার শিল্পকর্মে মৃত্যুর সাঙ্কেতিক দ্যোতনা ঘটলেও দ্য অ্যাবি ইন দ্য ওকউড (১৮০৮-১০) এর মত চিত্রগুলিতে মৃত্যুর ব্যাপারটি আরও প্রত্যক্ষভাবে দৃশ্যমান হয়েছে। শিল্পীর এই চিত্রে ধ্বংসস্তুপের মাঝে উন্মুক্ত সমাধি ছাড়িয়ে গীর্জার তোরণ দিয়ে একটি বধকাষ্ঠের দিকে একদল সন্ন্যাসীর কফিন বহন করার দৃশ্য লক্ষণীয়।
ভূমির কঠিন ও নিষ্প্রাণভাব ফুটিয়ে শীতকালীন দৃশ্যের ল্যান্ডস্কেপ অঙ্কনকারী প্রথম শিল্পীদের মধ্যে তিনি একজন। ফ্রিডরিখের শীতকালীন দৃশ্যগুলো ধর্মীয় ভাবপ্রবণ ও নিস্তব্ধ —— শিল্প ইতিহাসবিদ হারমান বীনকেন এর মতানুসারে, ফ্রিডরিখ এমনই সব শীতকালীন দৃশ্য এঁকেছেন যেগুলোতে “''অদ্যাবধি কেউ পা রাখেন নি। নিকট-পুরোনো শীতকালীন সব চিত্রের বিষয়-বস্তু নিজেই শীতকালীন-জীবনের তুলনায় কম শীতকালীন ছিল। ১৭শ ও ১৮শ শতাব্দীতে স্কেটারদের ভিড়, পর্যটকের মত মোটিফকে শিল্পকলা থেকে বাদ  দেওয়া অসম্ভব কল্পনা ছিল .... ফ্রিডরিখই প্রথম প্রাকৃতিক জীবনের সম্পূর্ণ আলাদা ও স্বাতন্ত্র্যসূচক বৈশিষ্ট্য অনুভব করেছেন। অনেকগুলো স্বরের বদলে তিনি একটিরই সন্ধান করেছেন, আর তাই, তাঁর ল্যান্ডস্কেপে তিনি বিমিশ্র রাগকে অধীনস্থ করেছেন একটি একক মৌলিক সুরে।''”
মৃত্যুকে প্রতীকায়িত করার মাধ্যমে অনাবৃত ওক গাছ, কাটা গাছের গোড়া ফ্রিডরিখের চিত্রাঙ্কনের উপাদান হিসেবে ঘুরে ফিরে এসেছে যেমন: র‍্যাভন ট্রী (আনু. ১৮২২), ম্যান অ্যান্ড উম্যান কন্টেমপ্লেটিং দ্য মুন (১৮২৪), এবং উয়িলো বুশ আন্ডার অ্যা সেটিং সান (১৮৩৫) এর মত চিত্রগুলো। হতাশার অনুভূতির বিরুদ্ধে ফ্রীডরিখের মুক্তিকামী প্রতীকগুলো: বধকাষ্ঠ ও পরিচ্ছন্ন আকাশ যা প্রতিশ্রুতি দেয় শাশ্বত জীবনের এবং ক্ষীণ চাঁদ যা ইঙ্গিত দেয় আাশা ও খ্রীষ্টের ক্রমবর্ধমান নৈকট্যের। এছাড়াও পারমার্থিক আশার ইঙ্গিতরূপে, সমুদ্র নিয়ে আঁকা তার চিত্রগুলোতে নোঙরকে সচরাচর তীরভূমিতে দেখা যায়। জার্মান সাহিত্য পণ্ডিত অ্যালিস কুজনিয়ার ফ্রিডরিখের চিত্রাঙ্কনে খুঁজে পেয়েছেন এক অনাধ্যাত্মিকতা (temporality) – সময় উত্তরণের এক আহ্বান, যা দৃশ্য-কলায় (visual arts) কদাচিৎ দৃষ্টিগোচর হয়েছে। উদাহরণস্বরূপ দ্য অ্যাবি ইন দ্য ওকউড চিত্রে উন্মুক্ত সমাধি থেকে বধকাষ্ঠের দিকে ও দিগন্ত পানে সন্ন্যাসীদের গমন ফ্রিডরিখের এই বার্তা জ্ঞাপন করে যে, মৃত্যুর পর মানুষের জীবনের চূড়ান্ত গন্তব্য বিদ্যমান।
ল্যান্ডস্কেপের সুস্পষ্ট থিম গঠনের মাধ্যমে ঊষা ও গোধূলি দিয়ে, ফ্রিডরিখের জীবনের শেষ সময়গুলো উদীয়মান হতশাবাদ দ্বারা বৈশিষ্ট্যায়িত হয়েছে। ভয়ঙ্কর স্মরণিকত্ব প্রকাশের ফলে তার শিল্প কর্ম গভীর হয়েছে। এই সময়ের দ্য রেক অব দ্য হোপ— যা দ্য পোলার সী বা দ্য সী অব আইস (১৮২৩-২৪) নামেও পরিচিত–– খুব সম্ভবত এই চিত্র ফ্রিডরিখের ভাবনা ও লক্ষ্যের সংক্ষিপ্ত উপস্থাপনা, যদিও এমন মৌলিক পদ্ধতির এই শিল্পকর্মটি সাদরে গৃহীত হয়নি। ১৮২৪ এ কাজ শেষ হওয়া এ চিত্রে আর্কটিক মহাসাগরে জাহাজডুবির একটি নির্মম দৃশ্য ফুটে উঠেছে। তার আঁকা চুনাপাথরের ন্যায় সাদা-উজ্জ্বল (travertine-colored)  ভাসমান বরফস্তরের করাল গ্রাসে চর্বিত কাঠের জাহাজের টুকরো টুকরো পিষ্ট খণ্ডাংশের ছবি চাক্ষুষ দৃশ্য অপেক্ষা রূপকধর্মী অর্থ ব্যাখ্যা করে: জগতের অপরিসীম ও অবিচলিত ঔদাসিন্যে চূরমার মানুষের আকাঙ্ক্ষার দুর্বল আর্তনাদরূপে।
নন্দনতত্ত্বের উপর ফ্রিডরিখের লেখা ভাষ্য ১৮৩০ সালে নীতিবাক্য (aphorisms) হিসেবে সংকলন করা হয়; এতে তিনি শিল্পীর জন্য শিল্পীর স্বীয় ব্যক্তিত্বের অন্তর্দশনাত্মক সূক্ষ্মানুসন্ধানের সাথে প্রাকৃতিক পর্যবেক্ষণের মেল-বন্ধন ঘটানোর প্রয়োজনীয়তা ব্যাখ্যা করেছেন। তার সর্বাধিক-পরিচিত টিপ্পনী থেকে শিল্পীর জন্য পরামর্শ, “তোমার দেহগত চোখ বন্ধ কর যাতে করে প্রথমে পারমার্থিক চোখে নিজের ছবি দেখতে পাও। তারপর অন্ধকারে যা দেখলে তা দিনের আলোয় নিয়ে আস যাতে তা অন্যের প্রতি বাইরে থেকে অন্তরে সাড়া দিতে পারে।” প্রকৃতি নিয়ে আঁকা যেসব চিত্রাঙ্কনে ধূর্ততার আশ্রয় নিয়ে সামর্থ্যকে অতিক্রম করার চেষ্টা করা হয়েছিল (overreaching) তিনি এর সবগুলোই সর্বাংশে-সম্পূর্ণরূপে (in its totality) তিনি প্রত্যাখান করেছেন; এসবের মধ্যে সমকালীন চিত্রশিল্পী যেমন অ্যাডরিয়ান লডউইগ রিখটার (১৮০৩-৮৪) ও জোসেফ অ্যান্টন কখ (১৭৬৪–১৮৩৯) এর সৃষ্টিকর্মও রয়েছে।
নিঃসঙ্গতা ও মৃত্যু
ফ্রিডরিখের জীবন ও শিল্প দুটোই নিঃসঙ্গতার দুর্বহ ভাবনা দিয়ে অঙ্কিত বলে মাঝে মাঝে কারও মনে হয়েছে। শিল্প ইতিহাসবিদগণ ও সমকালীন কিছু ব্যক্তিত্ব পৌঢ়ে শিল্পীর এমন নীরস-নিরানন্দ দৃষ্টিভঙ্গির পিছনে যৌবনে স্বজনদের বিচ্ছেদকে কারণ হিসেবে গণ্য করেন। অপরদিকে তার পাণ্ডুর ও পশ্চাৎপদ দৃষ্টিগোচরতা "উত্তরের স্বল্পভাষী ব্যক্তি" এই লোক-প্রচলিত ধারণাকে শক্তিশালী করতে সাহায্য করেছে।
ফ্রিডরিখ ১৭৯৯ সালে, ১৮০৩-৫ সালে, আনুমানিক ১৮১৩ সালে, ১৮১৬ সালে এবং ১৮২৪ ও ১৮২৬ সালের মধ্যভাগ এসব বিভিন্ন পর্যায়ে বিষণ্নতায় ভোগেন। এই বিভিন্ন সময়ে তার সৃজিত শিল্পকর্মগুলোতে লক্ষ্যণীয়ভাবে কিছু বিষয়বস্তুগত পালা-পরিবর্তন বিদ্যমান যা শকুন, পেঁচা, সমাধিক্ষেত্র ও ধ্বংসস্তুপের মত মোটিফ ও চিহ্নসমূহের আবির্ভাব ঘটিয়েছে। যখন ১৮২৬ সালে তিনি বর্ণের আরও অস্পষ্ট ও নিঃশব্দ প্রয়োগ করেন তখন থেকে এই মোটিফগুলো তার কাজের ফলাফলের স্থায়ী বৈশিষ্ট্যে রূপান্তরিত হয়ে যায় । ক্যারস ১৯২৯এ লিখেন, ফ্রিডরিখ "আধ্যাত্মিক অনিশ্চয়তার ঘন অন্ধকার মেঘে পরিবেষ্টিত", যদিও পূর্বোল্লিখিত শিল্প ইতিহাসবিদ এবং তত্ত্বাবধায়ক হুবার্টাস গ্রাসনার, ফ্রিডরিখের শিল্পকর্মে, ফ্রিম্যাসনরি ও ধর্ম দ্বারা অনুপ্রাণিত ইতিবাচক ও প্রাণোদ্দীপক বিষয় (life-affirming subtext) খুঁজে পেয়ে, এ ধারণার ভিন্ন মত পোষণ করেন।
জার্মান লোকসাহিত্য
১৮১৩ সালে ফ্রান্সের পমর‍্যানিয়া ডোমিনিয়ন দখলের সময়, ফ্রিডরিখের শিল্পকর্মে জার্মান লোকসাহিত্যের মোটিফগুলো, শিল্পীর দেশপ্রেম ও অসন্তোষের প্রতিফলনের মাধ্যমে  ক্রমাগত লক্ষণীয় হয়ে উঠে। ফরাসি-বিরোধী জার্মান জাতীয়তাবাদী ফ্রিডরিখ জার্মান সংস্কৃতি, রীতি ও পুরাকথার উদযাপনে দেশীয় ভূদৃশ্যের বিষয়বস্তুগুলোর প্রয়োগ করতেন। আর্নস্ট মরিটজ আর্ন্ড ও থিওডর কর্নারের নেপোলিয়ন-বিরোধী কাব্য এবং অ্যাডাম মুলার ও হেনরিখ ভন ক্লাইস্ট'র দেশাত্মবোধক সাহিত্যের মাধ্যমে তিনি অনুপ্রাণিত হন। ফরাসি বিরোধী যুদ্ধে নিহত তিনজন বন্ধুর মৃত্যু দ্বারা ও ক্লাইস্টের “ডি হারমানশ্ল্যাখট” (১৮০৮) নাটকের দ্বারা আন্দোলিত হয়ে ফ্রিডরিখ কিছু সংখ্যক ল্যান্ডস্কেপ চিত্রাঙ্কনের কাজ হাতে নেন, শুধুমাত্র রাজনৈতিক অর্থ প্রকাশের অভিপ্রায়ে  — শিল্পকলার ইতিহাসে যা ছিল প্রথম ঘটনা।
ওল্ড হিরোস গ্রেভস (১৮১২) চিত্রে আরমিনিউস'র নাম খোদিত একটি জীর্ণ স্মৃতিস্তম্ভ, জাতীয়তাবাদের প্রতীকরূপে, জার্মান গোষ্ঠী-সর্দারকে আহ্বান করছে, যেখানে ভূতলশায়ী বীরদের চারটি করব অর্ধোন্মুক্ত; নির্দেশ করছে তাদের আত্মার চিরমুক্তির। একটি গুহার সম্মুখে, প্রস্তর-বেষ্ঠিত গুহার নিচে গভীরে দুজন ফরাসি সৈনিক ক্ষুদ্র পরিসরে দৃশ্যমান; নির্দেশ করছে ওরা যেন স্বর্গ থেকে বহু দূরে। আরেকটি রাজনৈতিক চিত্রাঙ্কন, ফার ফরেস্ট উইথ দ্য ফ্রেঞ্চ ড্র্যাগুন অ্যান্ড দ্য র‍্যাভন (আনু. ১৮১৩) এ চিত্রিত হয়েছে, ঘন জঙ্গলে ক্ষুদ্রকায় এক নিরুদ্দিষ্ট ফরাসি সৈনিক, যেখানে কাটা গাছের গুড়ির উপর একটি দাঁড়কাক বসে আছে — সর্বনাশের ভবিষ্যদ্বক্তা হিসেবে, ফ্রান্সের প্রতীক্ষিত পরাজয়ের প্রতীকরূপে।
প্রভাব
অন্যান্য রোমান্টিক চিত্রশিল্পীদের পাশাপাশি ফ্রিডরিখও ল্যান্ডস্কেপ চিত্রাঙ্কনকে পাশ্চাত্য শিল্পকলার একটি প্রধান শাখা হিসেবে প্রতিষ্ঠা করতে সহায়তা করেন। ফ্রিডরিখের রীতি সমকালীনদের মধ্যে জোহান ক্রিস্টিয়ান দাল'র (১৭৮৮-১৮৫৭) চিত্রাঙ্কনকে সবচেয়ে বেশি প্রভাবিত করেছে। পরবর্তী প্রজন্মের মধ্যে আর্নল্ড বখলিন (১৮২৭-১৯০১) তার শিল্পকর্মের দ্বারা প্রবলভাবে প্রভাবিত হন এবং রাশিয়ানদের মধ্যে ফ্রিডরিখের শিল্পকর্মের বলিষ্ঠ উপস্থিতি অনেক রাশিয়ান চিত্রশিল্পীকে প্রভাবিত করে, বিশেষ করে আর্কহিপ কু'ইনজি (আনু. ১৮৪২-১৯১০) এবং আইভান শিশ্কিন (১৮৩২- ৯৮) তাদের মধ্যে অন্যতম। আমেরিকান চিত্রশিল্পীদর মধ্যে যেমন অ্যালবার্ট পিঙ্কহ্যাম রাইডার (১৮৪৭-১৯১৭), রাল্ফ ব্লেকলক (১৮৪৭-১৯১৯), হাডসন রিভার স্কুল চিত্রের শিল্পী থমাস কোল (১৮০১-১৮৪৮) ও লুমিনিজম ধারার (New England Luminists) চিত্রশিল্পের আঁকিয়েরা ফ্রিডরিখের আধ্যাত্মিকতার দ্বারা পূর্বেই প্রভাবিত হন।
বিংশ শতাব্দীর সন্ধিক্ষণে ফ্রিডরিখ, নরওয়েজিয়ান শিল্প ইতিহাসবিদ আন্ড্রিয়্যাস অবার্ট (১৮৫১-১৯১৩) কর্তৃক পুনঃআবিষ্কৃত হন। অবার্ট শিল্পীর কল্পনাপ্রবণ ও রূপকধর্মী ল্যান্ডস্কেপের মূল্যায়ন করেন এবং তার লেখা ফ্রিডরিখকে আধুনিক পণ্ডিত হিসেবে প্রতীকীবাদী চিত্রশিল্পীদের নিকট পরিচয় করিয়ে দেয়। নরওয়েজিয়ান প্রতীকীবাদী এডভার্ড মাঞ্চ (১৮৬৩-১৯৪৪), ১৮৮০ এর দশকে কোন একবার বার্লিন ভ্রমণের সময় ফ্রিডরিখের শিল্পকর্ম দেখে থাকতে পারেন। ১৮৯৯এ মুদ্রিত মাঞ্চ এর "দ্য লোনলি ওয়ানস" চিত্রটি ফ্রিডরিখের Rückenfigur (back figure) এর প্রতিধ্বনি, যদিও মাঞ্চ'র এই শিল্পকর্মে,  বিশাল ভূপ্রাকৃতিক দৃশ্য থেকে লক্ষ্যবিন্দু সরে গিয়েছে ছবি পুরোভাগের দুটো ভগ্নহৃদয় মানবমূর্তির মধ্যে পারস্পরিক বিচ্যুতির অনুভূতির দিকে।
১৯০৬ সালে বার্লিনে রোমান্টিক-যুগের শিল্পকর্মের এক প্রদর্শনীতে ফ্রিডরিখের বত্রিশটি শিল্পকর্মকে মুখ্য বিষয়রূপে দেখানো হলে তার আধুনিক পুনর্জাগরণ গতিবেগ লাভ করে। তার ল্যান্ডস্কেপগুলো জার্মান শিল্পী ম্যাক্স আর্নস্ট (১৮৯১–১৯৭৬) এর শিল্পকর্মের উপর এক শক্তিশালী প্রভাব ফেলে এবং এর ফলে অন্যান্য অধিবাস্তববাদীরা ফ্রিডরিখকে তাদের আন্দোলের একজন অগ্রদূত হিসেবে দেখা শুরু করেন। বেলজিয়ান চিত্রশিল্পী রেনে ম্যাগরিট (১৮৯৮–১৯৬৭) ১৯৩৪ সালে তার দ্য হিউম্যান কন্ডিশন শিল্পকর্মের মাধ্যমে ফ্রিডরিখের প্রতি শ্রদ্ধা জ্ঞাপন করেন; এ চিত্রটি দর্শকের উপলব্ধি ও ভূমিকাকে প্রশ্ন করার মাধ্যমে ফ্রিডরিখের শিল্পের মোটিফকে প্রত্যক্ষভাবে প্রতিধ্বনিত করে। কয়েক বছর পর ১৯৩৯ সালে অধিবাস্তববাদী সাময়িকী মিনোটার (Minotaure) এ শিল্প সমালোচক মারি ল্যান্ডসবার্গার, ফ্রিডরিখের শিল্পকর্মকে শিল্পীদের জন্য এক সুদূর বিস্তৃত পরিসর হিসেবে উল্লেখ করেন। আর্নস্ট'র প্রতি অত্যন্ত আগ্রহান্বিত গুণমুগ্ধ পল ন্যাশ (১৮৮৯–১৯৪৬) এর আঁকা টোটেস মিয়ার (Totes Meer বা মৃত সাগর, ১৯৪০-৪১) চিত্রকর্মটিতে The Wreck of Hope (বা The Sea of Ice) এর প্রভাব সুস্পষ্টভাবে প্রতীয়মান হয়। মার্ক রথকো (১৯০৩-১৯৭০), গেরহার্ড রিখটার (জন্ম ১৯৩২), গটহার্ড গবনার (১৯৩০-২০১৩), আনজেল্ম কিফার (জন্ম ১৯৪৫) সহ বিংশ শতাব্দীর অন্যান্য প্রধান শিল্পীগণ কর্তৃক ফ্রিডরিখের শিল্পকর্ম অনুপ্রেরণা হিসেবে উদাহৃত হয়েছে। এছাড়াও লেখক স্যামুয়েল বেকেট (১৯০৬-৮৯) ফ্রিডরিখের রোমান্টিক চিত্রগুলো বেছে নিয়েছেন; ম্যান অ্যান্ড উম্যান কন্টেমপ্লেটিং দ্য মুন এর সামনে দাড়িয়ে যিনি বলেন, “এটিই হল ওয়েটিং ফর গডট এর উৎস, আপনি জানেন।” (ওয়টিং ফর গডট হল লেখকের একটি নাটক)।
শিল্প ইতিহাসবিদ রবার্ট রোজেনব্লুম ১৯৬১ সালে মূলত আর্টনিউজে প্রকাশিত তার দ্য অ্যাবস্ট্রাক্ট সাবলাইম নিবন্ধে মার্ক রথকো'র অ্যাবস্ট্রাক্ট এক্সপ্রেশনিস্ট চিত্রাঙ্কনের সাথে ফ্রিডরিখ ও টার্নার উভয়েরই রোমান্টিক ল্যান্ডস্কেপ চিত্রাঙ্কনের মধ্যে তুলনাঙ্কন করেন। বিশেষ করে ফ্রিডরিখের ১৮০৯ এর দ্য মঙ্ক বাই দ্য সি, টার্নারের দ্য ইভনিং স্টার ও রথকোর ১৯৫৪ এর লাইট, আার্থ অ্যান্ড ব্লু চিত্রগুলোকে রোজেনব্লুম দর্শন ও অনুভূতির ঘনিষ্ট সম্পর্কের প্রকাশক হিসেবে বর্ণনা করেন। রোজেনব্লুম এর মতে, "ফ্রিডরিখ ও টার্নারের ন্যায় রথকো আমাদেরক, উৎকৃষ্টতার (sublime) সৌন্দর্যবেত্তাদের আলোচিত আকারহীন অস্পষ্ট অসীমতার দোরগোড়ায় নিয়ে যান। ফ্রিডরিখের শিল্পকর্মে ক্ষুদ্র সন্ন্যাসী আর টার্নারের ক্ষেত্রে ধীবর, একজন সর্বেশ্বরবাদী ঈশ্বরের বিশালতা ও তাঁর সৃষ্টিসমূহের সীমাহীন ক্ষুদ্রতার মধ্যে মর্মভেদী বৈপরীত্যকে প্রতিষ্ঠা করে। রথকোর বিমূর্ত ভাষায়, বাস্তব দর্শক ও অতীন্দ্রিয় ভূপ্রাকৃতিক দৃশ্যের উপস্থাপনার মধ্যে সহানুভূতির সেতুবন্ধনের ন্যায় আক্ষরিক বর্ণনার আর কোন প্রয়োজনই নেই; এখানে আমরা নিজেরাই সমুদ্রের সামনের ঐ সন্ন্যাসীটি, এসব বৃহৎ ও নিঃশব্দ ছবির সামনে নীরবে ও গভীর ধ্যানে দাড়িয়ে, এখানে যেন আমরা দেখছি সূর্যাস্ত কিংবা জ্যোৎস্না শোভিত রাত।
বর্তমানকালীন শিল্পী ক্রিস্টিয়ান পুলি (জন্ম ১৯৮৩) চিলির ইতিহাস পুনর্ব্যাখ্যায়নকারী (reinterpreting) তাঁর ল্যান্ডস্কেপগুলোর জন্য অনুপ্রেরণা পেয়েছেন ফ্রিডরিখের শিল্পকর্ম থেকে।
সমালোচনা
১৮৯০ সাল পর্যন্ত, বিশেষকরে ফ্রিডরিখের বন্ধুর মৃত্যুর পর কয়েক দশক যাবত তাঁর শিল্পকর্ম প্রায় বিস্মৃত হয়ে সকলের অন্তরালে ছিল। তবুও ১৮৯০ এর আগেই, বিশেষ করে মধ্য ইউরোপে তাঁর শিল্পকর্মের প্রতীকীবাদ সত্য বলে শৈল্পিক মেজাজে কড়া নাড়তে শুরু করে। যাই হোক, নতুন এক মনোযোগ আকর্ষণ ও মৌলিকত্বের স্বীকৃতি সত্ত্বেও "চিত্রশৈল্পিকতার প্রভাবের" প্রতি তার কদরহীনতা এবং তাকে প্রত্যর্পণ করা ক্ষুদ্র ক্ষুদ্র পৃষ্ঠপোষকতা (thinly rendered surfaces) ঐ সময়ের সিদ্ধান্তের (theories) সাথে বিরোধপূর্ণ ছিল।
হলিউডের কয়েকজন পরিচালক (তাদের মধ্যে ওয়াল্ট ডিজনিও আছেন) ফ্রিডরিখের চিত্রাবলী গ্রহণ করলে, জার্মান চলচ্চিত্র জগতের প্রভু যেমন ফ্রিৎজ লাং ও এফ. ডব্লিউ. মুর্নাও হরর ও ফ্যান্টসি চলচ্চিত্রের জন্য এসব চিত্রাবলীর নির্মাণ করলে ফ্রিডরিখের মর্যাদার আরও অবনমন ঘটে। তার পুনর্বাসন হয়েছে ধীরগতিতে, কিন্তু ওয়ার্নার হফম্যান, হেলমুট বোর্শ-সুপন ও সিগ্রিড হিঞ্জের ন্যায় সমালোচক ও পণ্ডিতদের লেখনীর মাধ্যমে তাতে গতি  আসে। এসব পণ্ডিত ফ্রিডরিখের শিল্পকর্মের উপর আরোপিত রাজনৈতিক সংশ্লিষ্টতার অভিযোগকে সফলতার সাথে বাতিল ও খণ্ডন করে একে সম্পূর্ণরূপে এক শিল্পৈতিহাসিক বিষয় হিসেবে অন্তর্ভুক্ত করেন। নতুন প্রজন্মের সমালোচক ও শিল্প ইতিহাসবিদদের সুনজর লাভ করায় ১৯৭০এর দশক আসতে না আসতেই পুনরায় বিশ্বব্যাপী বড় বড় গ্যালারিতে তার প্রদর্শনী শুরু হয়ে যায়।
আজ তার আন্তর্জাতিক খ্যাতি সুপ্রতিষ্ঠিত। তার স্বদেশ জার্মানিতে তিনি এখন জাতীয় আইকন এবং পাশ্চাত্য জগৎব্যাপী শিল্প ইতিহাসবিদ ও শিল্পবোদ্ধাদের নিকট উচ্চ মর্যাদাসীন। তাকে সচরাচর মনস্তাত্ত্বিক জটিলতার এক বিশাল চরিত্র হিসেবে দেখা হয়। ভনের মতানুসারে, "তিনি সন্দেহের সাথে সংগ্রামকারী একজন বিশ্বাসী, অন্ধকার দ্বারা অধিষ্ঠিত সৌন্দর্যের একজন উদযাপক। পরিশেষে, তাঁর চিত্রাবলীর বাধ্যকারী আহ্বানের মাধ্যমে, কৃষ্টির ওপারে পৌঁছে গিয়ে, তিনি সকল ব্যাখ্যাকে ছাড়িয়ে গেছেন। যথার্থরূপেই তিনি একটি প্রজাপতির মতই উদিত হয়েছেন, যে প্রজাপতিটি আর কখনোই আমাদের দৃষ্টি থেকে উধাও হবেনা—— যা আমাদের প্রত্যাশা।”
সৃষ্টিকর্ম
ফ্রিডরিখ একজন ফলপ্রসূ শিল্পী ছিলেন। তিনি ৫০০ এরও বেশি বৈশিষ্ট্যমণ্ডিত শিল্পকর্ম সৃজন করেন। সমকালীন রোমান্টিক ভাবাদর্শের সমানতালে তিনি তার চিত্রগুলোকে বিশুদ্ধ নান্দনিকতার বহিঃপ্রকাশরূপে বাস্তবায়নে সংকল্পবদ্ধ ছিলেন, তাই তিনি তার সৃষ্টিকর্মের শিরোনামগুলো যাতে খুব বর্ণনাত্মক ও স্মৃতি-উদ্দীপক না হয়ে যায় সে ব্যাপারে সতর্ক ছিলেন। যেমন: স্টেজেস অব লাইফ শিরোনামটি ফ্রিডরিখ নিজে দেননি, তার কোন এক পুনরূজ্জীবনকালে এ শিরোনামটি গ্রহণ করা হয়; শিরোনামটি আজকের দিনের আরও-আক্ষরিক শিরোনামগুলোর সম পর্যায়ের। তার শিল্পকর্মগুলোর সময় নির্ধারণ করতে গেলে জটিলতা বৃদ্ধি পায়, তিনি প্রায়শই তার ক্যানভাসগুলোতে তাৎক্ষণিকভাবে নাম বা তারিখ বসাতেন না যা এই জটিলতার জন্য আংশিকভাবে দায়ী। তা সত্ত্বেও ফ্রিডরিখ তার কাজের ফলাফলের বিস্তারিত বিবরণ একটি নোটবুকে টুকে রাখতেন; পণ্ডিতেরা তার চিত্রগুলোর পরিপূরক তারিখ নির্ধারণে এ নোটবুক ব্যবহার করেছেন।
জনি আর্নল্ড
জন আর্নল্ড (Johnny Arnold; জন্ম: ৩০ নভেম্বর, ১৯০৭ - মৃত্যু: ৪ এপ্রিল, ১৯৮৪) অক্সফোর্ডের কাউলি এলাকায় জন্মগ্রহণকারী ইংরেজ আন্তর্জাতিক ক্রিকেটার ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩১ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯২৯ সাল থেকে ১৯৫০ সাল পর্যন্ত জনি আর্নল্ডের প্রথম-শ্রেণীর খেলোয়াড়ী জীবন চলমান ছিল। জনি আর্নল্ড আক্রমণধর্মী উদ্বোধনী ব্যাটসম্যান হিসেবে ১৯৩০ সাল থেকে পরবর্তী ২০ বছর হ্যাম্পশায়ারের পক্ষে খেলেন। এ পর্যায়ে আবাসকালীন যোগ্যতা লাভের অধিকারী হন। এরপূর্বে মাইনর কাউন্টিজ ক্রিকেটে অক্সফোর্ডশায়ারের পক্ষে খেলেছিলেন। প্রথম পূর্ণাঙ্গ মৌসুম শেষে সহস্র রানের মাইলফলক স্পর্শ করেছিলেন। এরপর তিনি মাত্র একবার সমগ্র খেলোয়াড়ী জীবনে এ সাফল্য লাভ করা থেকে বঞ্চিত হয়েছিলেন।
১৯২৯ সালে নিজ কাউন্টির পক্ষে সফলতম মৌসুম অতিবাহিত করেন। ৫২.৭৫ গড়ে ৬৫০ রান তুলেন তিনি। মাইনর কাউন্টি চ্যাম্পিয়নশীপে বাকিংহামশায়ারের বিপক্ষে অপরাজিত ৬২ রানের দূর্দান্ত ইনিংস খেলে শিরোপা বিজয়ে প্রভূতঃ ভূমিকা রাখেন। ১৯৩২ সালে কার্ডিফে গ্ল্যামারগনের বিপক্ষে ব্যক্তিগত সর্বোচ্চ ২২৭ রানের ইনিংস খেলেন।
১৯৩৪ সালে ৪৮ গড়ে ২২৬১ রান তুলেন। তবে, একবারই এক মৌসুমে দুই সহস্রাধিক রানের মাইলফলকে পৌঁছেছিলেন। তন্মধ্যে সফররত অস্ট্রেলীয় একাদশের বিপক্ষে অপরাজিত ১০৯ রান তুলেন।
বেশ কয়েক মৌসুমে দূর্দন্ত খেলা উপহার দেয়ার পর ১৯৩৮ সালে দূর্বলতর মৌসুম অতিবাহিত করেন তিনি। ১৯৩৮ সালে এক পর্যায়ে মাত্র ২০.৭০ গড়ে রান তুলেছিলেন তিনি। গ্রীষ্মের শেষ পর্যন্ত তাকে খেলায় অংশগ্রহণ করা থেকে বিরত রাখা হয়েছিল। কিন্তু কাউন্টি কর্তৃপক্ষ তাকে দলে ফিরিয়ে আনেন। এছাড়াও দ্বিতীয় বিশ্বযুদ্ধের কারণে পাঁচটি মূল্যবান মৌসুম নষ্ট হয়ে গিয়েছিল তার।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জনি আর্নল্ড। ২৭ জুন, ১৯৩১ তারিখে লর্ডসে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার সর্বশেষ টেস্টে অংশগ্রহণ ছিল।
অভিষেক ঘটা ঐ টেস্টে ফ্রেড বেকওয়েলের সাথে জুটি গড়েন। ১৯৩১ সালে লর্ডসে সফরকারী নিউজিল্যান্ড দলের বিপক্ষে পরীক্ষামূলকভাবে বোলিং উদ্বোধনে নামেন তিনি। টেস্ট ক্রিকেট থেকে জ্যাক হবসের অবসর গ্রহণ ও হার্বার্ট সাটক্লিফের আঘাতপ্রাপ্তির কারণে এ সুযোগ পান তিনি। তবে, তার এ অভিষেক পর্ব মোটেই সুখকর হয়নি। প্রথম ইনিংসে শূন্য রানে আউট হন। তবে, দ্বিতীয় ইনিংসে ৩৪ রান করেছিলেন তিনি। এরপর আর তাকে টেস্ট আঙ্গিনায় খেলতে দেখা যায়নি।
খেলার ধরন
আক্রমণধর্মী উদ্বোধনী ব্যাটসম্যান হিসেবে খেলতেন। তবে, মাঝে-মধ্যে নিচেরসারিতেও খেলতে নামতেন। আক্রমণাত্মক ঢংয়ে ব্যাটিং করতেন। লেগ সাইডে খেলতেই অধিক স্বাচ্ছন্দ্যবোধ করতেন তিনি। এছাড়াও চমৎকারভাবে ড্রাইভ মারতেন। স্বীয় গতিশক্তিকে কাজে লাগিয়ে মাঠে বেশ প্রভাব ফেলতেন। খেলোয়াড়ী জীবনের মাঝামাঝি পর্যায়ে রক্ষণাত্মক খেলতেন। তবে, দ্বিতীয় বিশ্বযুদ্ধের পর পুনরায় সাবেকী ধাঁচে খেলতে অগ্রসর হন ও প্রভূতঃ সফলতা লাভ করেন। মূলতঃ অক্সফোর্ডের পক্ষে খেলতেন ও পরবর্তীতে হ্যাম্পশায়ারে চলে যান। খুব কম সময়ই কাউন্টিজ দলের বাইরে অবস্থান করেছিলেন। অবসর গ্রহণের পূর্ব-পর্যন্ত কাউন্টি দলের পক্ষে ৩৭ সেঞ্চুরি সহযোগে একুশ হাজারের অধিক রান সংগ্রহ করেছিলেন তিনি।
ফুটবলে অংশগ্রহণ
ক্রিকেট খেলার পাশাপাশি ফুটবল খেলায়ও দক্ষতা ছিল তার। অক্সফোর্ড সিটি, সাউদাম্পটন ও ফুলহামের পক্ষে ফুটবল খেলেছেন জনি আর্নল্ড। ১৯৩২-৩৩ মৌসুমে ইংল্যান্ডের পক্ষে একটি আন্তর্জাতিক খেলায় অংশ নিয়েছেন তিনি। এরফলে, ইংল্যান্ডের পক্ষে আন্তর্জাতিকে অঙ্গনে অংশগ্রহণকারী মাত্র ১২জন খেলোয়াড়ের অন্যতম হিসেবে ক্রিকেট ও ফুটবল - এ দুই খেলায় অংশগ্রহণের কৃতিত্ব অর্জন করেন। গ্লাসগোয় অনুষ্ঠিত হোম ইন্টারন্যাশনাল খেলায় স্কটল্যান্ডের বিপক্ষে তার দল ২-১ ব্যবধানে পরাভূত হয়েছিল। খেলায় তিনি আউটসাইড লেফট অবস্থানে খেলেছিলেন।
অবসর
১৯৫০ সালে শারীরিক অসুস্থতার কবলে পড়েন। এরপর আর কোন খেলায় অংশ না নিয়েই খেলার জগৎ থেকে দূরে সড়ে যান। ক্রিকেট খেলা থেকে অবসর গ্রহণের পর ১৯৬১ থেকে ১৯৭৪ সাল পর্যন্ত পরবর্তী ১৪ মৌসুমে প্রথম-শ্রেণীর ক্রিকেটে আম্পায়ারের দায়িত্ব পালন করেছিলেন তিনি।
৪ এপ্রিল, ১৯৮৪ তারিখে ৭৭ বছর বয়সে হ্যাম্পশায়ারের সাউদাম্পটন এলাকায় জনি আর্নল্ডের দেহাবসান ঘটে।
গুরু জম্ভেশ্বর
গুরু জম্ভেশ্বর, গুরু জম্ভাজি নামেও পরিচিত, (১৪৫১ - ১৫৩৬) ছিলেন বৈষ্ণব সম্প্রদায়ের একটি উপ সম্প্রদায় বিষ্ণোই পন্থের প্রতিষ্ঠাতা। তিনি শিখিয়েছিলেন যে ঈশ্বর একটি পবিত্র শক্তি যা সর্বত্র বিরাজমান। তিনি গাছপালা এবং প্রাণীদের রক্ষা করতেও শিখিয়েছিলেন কারণ তারা প্রকৃতির সাথে শান্তিপূর্ণভাবে সহাবস্থানের জন্য গুরুত্বপূর্ণ।
সরকারী দন্ত চিকিৎসা মহাবিদ্যালয়, ডিব্রুগড়
সরকারী দন্ত চিকিৎসা মহাবিদ্যালয়, ডিব্রুগড় একটি আসাম-এর সরকারী দন্ত চিকিৎসা মহাবিদ্যালয়। ২০১৮ সালে আসাম সরকারে এই মহাবিদ্যালয়টি প্রতিষ্ঠা করে।
গুরু জম্ভেশ্বর
জীবনী
জম্ভেশ্বর জি ১৪৫১ সালে পানওয়ার বংশের একটি হিন্দু রাজপুত পরিবারে জন্মগ্রহণ করেন, তাঁর জন্মস্থান ছিল রাজস্থান রাজ্যের নাগৌর জেলার পিপাসার গ্রামে। তিনি ছিলেন লোহাত পানওয়ার এবং হংস দেবীর একমাত্র সন্তান। জীবনের প্রথম সাত বছরে, গুরু জম্ভেশ্বরকে নীরব ও অন্তর্মুখী মনে করা হতো। তিনি তাঁর জীবনের ২৭ বছর গো পালক হিসেবে কাটিয়েছেন।
সরকারী দন্ত চিকিৎসা মহাবিদ্যালয়, ডিব্রুগড়
মহাবিদ্যালয়টি ৫ বছরের দন্ত চিকিৎসা বিজ্ঞানের স্নাতক ডিগ্রী প্রদান করে। সরকারী দন্ত চিকিৎসা মহাবিদ্যালয় শ্রীমন্ত শঙ্করদেব স্বাস্থ্য বিজ্ঞান বিশ্ববিদ্যালয়-এর অন্তর্ভুক্ত এবং ভারতীয় দন্ত পরিষদ থেকে স্বীকৃতি প্রাপ্ত।
গুরু জম্ভেশ্বর
বিষ্ণোই পন্থের প্রতিষ্ঠা
৩৪ বছর বয়সে, গুরু জম্ভেশ্বর সামরাথাল ধোরায় বৈষ্ণব সম্প্রদায়ের বিষ্ণোই উপ-সম্প্রদায় প্রতিষ্ঠা করেছিলেন। তাঁর প্রচারিত শিক্ষা কাব্যিক আকারে ছিল যা শব্দবাণী নামে পরিচিত। তিনি পরবর্তী ৫১ বছর ধরে প্রচার করেন, সারা দেশে ভ্রমণ করেন এবং মাত্র ১২০টি শব্দ বা শ্লোক তৈরি করেন। তবে এই ১২০টি মাত্র শ্লোক মহান জ্ঞানের উৎস এবং একজন ব্যক্তির পক্ষে তাঁর পথ বোঝার জন্য এবং অনুসরণ করার জন্য সেগুলি যথেষ্ট। ১৪৮৫ সালে রাজস্থান রাজ্যে বড় আকারের খরা এবং আকাল হওয়ার পরে এই সম্প্রদায়টি প্রতিষ্ঠিত হয়েছিল। তিনি এই সম্প্রদায়ের অনুসরণ করার জন্য ২৯টি নীতি নির্ধারণ করে দিয়েছিলেন। পশু হত্যা এবং গাছ কাটা একেবারেই নিষিদ্ধ ছিল। খেজরি গাছ (প্রোসোপিস সিনারেরিয়া), বিষ্ণোইরাও পবিত্র বলে মনে করে। বিষ্ণোই পন্থ মোট ২৯টি নিয়মকে ঘিরে গড়ে উঠেছে। এর মধ্যে, আটটি নীতি জীববৈচিত্র্য সংরক্ষণ এবং ভাল পশুপালনকে উৎসাহিত করার পরামর্শ দেয়, সাতটি নীতি স্বাস্থ্যকর সামাজিক আচরণের নির্দেশনা প্রদান করে, এবং দশটি ব্যক্তিগত স্বাস্থ্যবিধি এবং মৌলিক সুস্বাস্থ্য বজায় রাখার দিকে চালিত করে। অন্য চারটি আদেশ প্রতিদিন বিষ্ণু উপাসনার জন্য নির্দেশিকা প্রদান করে।
সরকারী দন্ত চিকিৎসা মহাবিদ্যালয়, ডিব্রুগড়
অবস্থান
মহাবিদ্যালয়টি ডিব্রুগড় শহরের গ্রাহাম বাজার অঞ্চলে অবস্থিত। এর কাছ দিয়ে ৩৭ নং জাতীয় সড়ক পার হয়ে গিয়েছে। ডিব্রুগড় শহরের মধ্যে অবস্থিত হওয়ার জন্য যাতায়াতের দিক থেকে অতি সুচল।
গুরু জম্ভেশ্বর
উত্তরাধিকার এবং স্মৃতিরক্ষা অনুষ্ঠান
বিষ্ণোইদের বিভিন্ন মন্দির রয়েছে, যার মধ্যে তারা রাজস্থান রাজ্যের বিকানীর জেলার নোখা তহশিলের মুকাম গ্রামের "মুকাম মুক্তি ধাম"কে সবচেয়ে পবিত্র বলে মনে করে। সেখানেই গুরু জম্ভেশ্বরের সমাধির উপরে সবচেয়ে পবিত্র বিষ্ণোই মন্দির নির্মিত হয়েছে। হরিয়ানা রাজ্যের হিসার শহরে গুরু জম্ভেশ্বর ইউনিভার্সিটি অফ সায়েন্স অ্যান্ড টেকনোলজি প্রতিষ্ঠানটির নামকরণ করা হয়েছে তাঁর নামে।
ব্যবস্থা
thumb|ব্যবস্হা করতে কল্পনায় চিত্রায়ন ব্যবস্থা, সংস্থান, সংশ্রয় বা তন্ত্র বলতে সাধারণ অর্থে পরস্পরের সাথে সম্পর্কযুক্ত ও পরস্পরের উপর নির্ভরশীল একাধিক উপাদান বা অংশ মিলে গঠিত একটি মিশ্র ও জটিল সমগ্রকে বোঝায়। প্রতিটি ব্যবস্থাকে এর উপাদান, গঠন, উদ্দেশ্য, কার্যকারিতা, স্থানগত সীমানা, সময়গত সীমানা, বেষ্টনকারী ও প্রভাবিতকারী পরিবেশ, ইত্যাদি দ্বারা বর্ণনা করা যায়।
ইংরেজি "সিস্টেম"-এর সাথে পার্থক্য
ইংরেজিতে "সিস্টেম" (System) পরিভাষাটি দিয়ে সাধারণত উপরের বিভিন্ন উদাহরণে ব্যবহৃত "ব্যবস্থাঃ-কে বোঝানো হলেও অনেক সময় এটি দিয়ে সুসংগঠিত ও সুপ্রতিষ্ঠিত কোণও কার্যপ্রণালীকে (Procedure, "প্রোসিডিউর") বোঝায়। সেক্ষেত্রে বাংলাতে "কার্যপ্রণালী", "প্রণালী" বা "পদ্ধতি" পরিভাষাগুলি ব্যবহৃত হয়। যেমন - লিখন পদ্ধতি (Writing system)।
আবার অনেক সময় শ্রেণীকরণ, প্রতীকীকরণ বা ছকে বিন্যস্তকরণের পন্থা বা ধরনকেও ইংরেজিতে "সিস্টেম" বলা হয়, এবং এগুলিকে সচরাচর বাংলায় "পদ্ধতি" বলা হয়। যেমন - শ্রেণীকরণ পদ্ধতি, দশমিক পদ্ধতি, সংখ্যা পদ্ধতি, ইত্যাদি।
বাংলা ভাষায় "ব্যবস্থা"-র ভিন্ন অর্থ
বাংলা ভাষায় কখনও কখনও "ব্যবস্থা" বলতে কোনও সমস্যা সমাধানের জন্য গৃহীত পদক্ষেপকে বোঝায়। যেমন- "সরকার সন্ত্রাসবাদের বিরুদ্ধে ব্যবস্থা নিয়েছে।"
<!--
উৎস
ব্যবস্থার ইংরেজি পরিভাষা হল "সিস্টেম"। "সিস্টেম" শব্দটি এসেছে লাতিন systēma শব্দটি থেকে যা আবার গ্রিক σύστημα সিস্তেমা থেকে আগত: "কতগুলো ভিন্ন অংশ বা সদস্যের একটি পূর্ণ সমষ্টি, পদ্ধতি", সাহিত্যিকভাবে একটি "রচনা"।
ইতিহাস
মার্শাল ম্যাকলুহান এর মতে,
"ব্যবস্থা" অর্থ "কোনো কিছুকে দেখা"। কোনো ব্যবস্থা পেতে হলে অবশ্যই তোমার বেশ উন্নত দৃষ্টিকোণ থাকা প্রয়োজন। দর্শনশাস্ত্রে দেকার্তের পূর্বে কোনও ব্যবস্থা ছিল না, প্লেটোর কোনো পদ্ধতি ছিল না, এরিস্টটলের কোনো পদ্ধতি ছিল না।
ঊনবিংশ শতাব্দীতে তাপগতিবিদ্যায় গবেষণাকারী একজন ফরাসি পদার্থবিজ্ঞানী নিকোলা লেওনার সাদি কার্নো প্রাকৃতিক বিজ্ঞানের ক্ষেত্রে "ব্যবস্থা" ধারণাটির প্রবর্তন করেন। ১৮২৪ সালে তিনি বাষ্পীয় ইঞ্জিনে একটি ব্যবস্থার চর্চা করেন যার নাম তিনি দিয়েছিলেন কর্মক্ষম উপাদান (ওয়ার্কিং সাবস্টেন্স, মূলত জলীয় বাষ্পের একটি ব্যবস্থা)। এটি নির্ভর করে ব্যবস্থাটির কাজ করার সক্ষমতার উপর, যখন এতে তাপ প্রয়োগ করা হয়। ওয়ার্কিং সাবস্টেন্সকে রাখা যায়, হয় একটি বয়লারের সাথে বা ঠাণ্ডা জলাধারের (ঠাণ্ডা পানির বাষ্প) সাথে অথবা একটি পিস্টনের সাথে (যাতে ওয়ার্কিং সাবস্টেন্স এটাকে ঠেলে/চাপ দিয়ে কাজ করতে পারে) ১৮৫০ সালে জার্মান পদার্থবিদ রুডলফ ক্লসিয়াস আশেপাশের পরিবেশের ধারণাটিকে যুক্ত করে চিত্রটিকে সাধারন রূপ দেন এবং "পদ্ধতি" প্রসঙ্গে ওয়ার্কিং বডি নামটির ব্যবহার শুরু করেন।
জীববিজ্ঞানী লুডউইগ ভন বার্তালানফি (১৯০১-১৯৬৪) সাধারণ ব্যবস্থা তত্ত্ব-এর একজন অন্যতম উদ্ভাবক। ১৯৪৫ সালে তিনি উপস্থাপন করেন, ব্যবস্থা বা তার উপশ্রেণীগুলো সরলীকরণের মডেল, নীতি ও সূত্র, তাদের একটি বিশেষ প্রকৃতির নিরপেক্ষতা, তাদের গঠনকারী উপাদানের বৈশিষ্ট্য এবং তাদের মধ্যকার সম্পর্ক বা বল।
নরবার্ট উইনার (১৮৯৪-১৯৬৪) এবং রোজ এ্যাশবি,যারা ব্যবস্থাতে গণিতের ব্যবহারের উদ্ভাবক, ব্যবস্থার ধারণাতে গুরুত্বপূর্ণ উন্নয়ন এনেছেন।
১৯৮০ সালে জন এইচ. হল্যান্ড (জন্ম ১৯২৯), মারি গেল-মান (জন্ম ১৯২৯) এবং অন্যান্যরা সান্টা ফে ইন্সিটিউট এ "জটিল অভিযোজনশীল ব্যবস্থা" বা "কমপ্লেক্স এডাপ্টিভ সিস্টেম" পরিভাষাটি উদ্ভাবন করেন।
ব্যবস্থার ধারণা
-->
স্কট মুলার
স্কট অ্যান্ড্রু মুলার (Scott Muller; জন্ম: ১১ জুলাই, ১৯৭১) কুইন্সল্যান্ডের হারস্টন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
১৯৯৯ সালে টেস্ট ক্রিকেটে অভিষেক পর্ব সম্পন্ন হয় তার। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন স্কট মুলার।
প্রথম-শ্রেণীর ক্রিকেট
১৯৯০-৯১ মৌসুম থেকে ১৯৯৯-২০০০ মৌসুম পর্যন্ত স্কট মুলারের প্রথম-শ্রেণীর খেলোয়াড়ী জীবন চলমান ছিল। ১৯ বছর বয়সে প্রতিশ্রুতিশীলতার স্বাক্ষর রেখে খেলার জগতে অগ্রসর হন। ১৯৯০-৯১ মৌসুমে মেলবোর্নে কুইন্সল্যান্ড বনাম ভিক্টোরিয়া দলের মধ্যকার খেলার মাধ্যমে স্কট মুলারের প্রথম-শ্রেণীর ক্রিকেটে অভিষেক ঘটে। শেফিল্ড শিল্ড প্রতিযোগিতায় কুইন্সল্যান্ড বুলসের ফাস্ট-মিডিয়াম বোলার হিসেবে নিজেকে উপস্থাপনায় সচেষ্ট ছিলেন। রাজ্য দলের খাঁটি খেলোয়াড়ে রূপান্তরিত হন। ২৩.০০ গড়ে বোলিং পরিসংখ্যান গড়েন।
কিন্তু, খুব শীঘ্রই তিনি এ ধারা থেকে নিজেকে বিচ্যুত করেন ও ১৯৯৬-৯৭ মৌসুমের পূর্ব-পর্যন্ত আর কুইন্সল্যান্ডের পক্ষে খেলতে পারেননি। ১৯৯৮-৯৯ মৌসুমে ঘরোয়া ক্রিকেটে দূর্দান্ত খেলেন। ফলশ্রুতিতে, জাতীয় দলের পক্ষে খেলার জন্যে আমন্ত্রণ বার্তা পান।
ব্যবসায়িক দায়বদ্ধতা সত্ত্বেও খেলা চালিয়ে যেতে থাকেন। কুইন্সল্যান্ড বুলসের পক্ষে শেফিল্ড শিল্ড প্রতিযোগিতার চূড়ান্ত খেলা থেকে সড়ে দাঁড়ান। এমনকি, অল্প কিছুকাল পরই প্রথম-শ্রেণীর ক্রিকেট থেকে নিজের অবসর গ্রহণের কথা ঘোষণা করেন তিনি। এক পর্যায়ে কুইন্সল্যান্ডের কোচ জন বুকাননের অনুরোধক্রমে পুনরায় খেলার জগতে ফিরে এসেছিলেন। পরবর্তী দুই বছর হতাশার কবলে পড়ার পাশাপাশি ক্রমাগত আঘাতপ্রাপ্তির ফলে দীর্ঘসময় মাঠের বাইরে তাকে অবস্থান করতে হয়।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন স্কট মুলার। সবগুলো টেস্টই পাকিস্তানের বিপক্ষে খেলেছিলেন তিনি। ৫ নভেম্বর, ১৯৯৯ তারিখে ব্রিসবেনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ নভেম্বর, ১৯৯৯ তারিখে হোবার্টে একই দলের বিপক্ষে সর্বশেষ টেস্টে অংশ নেন তিনি।
ঘরোয়া ক্রিকেটে দূর্দান্ত খেলার স্বীকৃতিস্বরূপ আঘাতপ্রাপ্ত জেসন গিলেস্পি’র পরিবর্তে বিস্ময়করভাবে সেপ্টেম্বর, ১৯৯৯ সালে শ্রীলঙ্কা গমনের উদ্দেশ্যে তাকে অস্ট্রেলিয়া দলে অন্তর্ভুক্ত করা হয়। এর দুই মাস পর ব্রিসবেনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। তবে তার উত্থান পর্ব অনেকাংশে হঠাৎ আলোর ঝলকানীর ন্যায় ছিল।
১৯৯৯ সালে পাকিস্তান ক্রিকেট দল অস্ট্রেলিয়া গমনে আসে। সিরিজের দুই টেস্টে স্কট মুলারকে রাখা হয়। অ্যাডাম গিলক্রিস্টের সাথে তার একযোগে টেস্ট অভিষেক পর্ব সম্পন্ন হয়। খেলায় তিনি সাত উইকেট দখল করেন। সবগুলো উইকেটই প্রতিষ্ঠিত ব্যাটসম্যানদের ছিল। উভয় খেলায় স্বাগতিকরা জয়লাভ করতে সক্ষম হয়। কিন্তু, তিনি তুলনামূলকভাবে বেশ রান খরচ করে ফেলেন। ওভারপ্রতি ৪.৫ রান দেন। মাইকেল কাসপ্রোভিচকে তার স্থলাভিষিক্ত করা হয়। দশম উইকেট জুটিতে শেন ওয়ার্নের সাথে ৮৬ রানের নতুন রেকর্ডের সাথে যুক্ত হন। তবে, তার বোলিংয়ে অগোছালোভাব ও নিখুঁত নিশানা বরাবর বোলিংয়ে অমনোযোগিতা লক্ষ্য করা যায়। এরপর তাকে দলের বাইরে রাখা হয়।
বিতর্কিত ভূমিকা
১৯৯৯-২০০০ মৌসুমের অস্ট্রেলিয়া-পাকিস্তানের মধ্যকার হোবার্ট টেস্টের মাইক্রোফোনে সরাসরি সম্প্রচারকৃত ‘কান্ট বোল, কান্ট থ্রো’ শীর্ষক কুখ্যাত বাক্য সংক্রান্ত ঘটনায় স্বীয় নামকে জড়িয়ে রেখে স্মরণীয় করে রেখেছেন স্কট মুলার। ফাইন লেগ থেকে বল সংগ্রহ করে উইকেট-রক্ষক অ্যাডাম গিলক্রিস্টের নাগালের বাইরে ছুঁড়ে দেয়ার পর মাইক্রোফোনে এ বাক্যটি শোনা যায়। তবে, ডানহাতি পেস বোলার ও অসাধারণ ফিল্ডার হিসেবে তার সাফল্যকে ম্লান করে দিতে পারেনি এ ঘটনাটি।
ঐ কুখ্যাত ঘটনা ছড়িয়ে পড়লে তাকে বিতর্কের মুখোমুখি হতে হয়। টেলিভিশন আলাপচারিতামূলক অনুষ্ঠান ‘দ্য প্যানেলে’ এ দৃশ্যের পুনরায় অবতারণা ঘটানো হয় ও এ মন্তব্যের পিছনে শেন ওয়ার্নের দিকে অঙ্গুলী হেলানো হয়। ওয়ার্ন তা অস্বীকার করেন এবং এ ঘটনায় শেন ওয়ার্নের সম্পৃক্ততা ও মুলার আইনি পদক্ষেপ গ্রহণের কথা বলেন।
অস্ট্রেলীয় গণমাধ্যমে এ ঘটনাটি বেশ কয়েকদিন উত্তপ্ত পরিবেশের সৃষ্টি করে ও ওয়ার্নের উপর দোষারোপ করা হয়। অল্প কিছুদিন পরই চ্যানেল নাইনের চিত্রগ্রাহক জো প্রিভিটেরা ‘এ কারেন্ট অ্যাফেয়ার’ শীর্ষক অনুষ্ঠান নিজের দোষ স্বীকার করেন।
অবসর
আন্তর্জাতিক ক্রিকেটে স্বল্পকালীন সময়ের জন্যে অবস্থান করেন। আন্তর্জাতিক ক্রিকেট থেকে প্রত্যাখ্যাত হবার পর কুইন্সল্যান্ডের পক্ষে আর কয়েকটি খেলায় তার অংশগ্রহণ ছিল। ২০০২-০৩ মৌসুমে পুনরায় লিস্ট এ ক্রিকেটের খেলায় অংশ নেন। তবে, এরপর থেকে তাকে আর বড় ধরনের খেলায় অংশ নিতে দেখা যায়নি।
লেমিস
লেমিস (লিহাত লেমিস নামেও পরিচত) (জন্ম: ৫ ডিসেম্বর ১৯৯১) বাংলাদেশের একজন কণ্ঠশিল্পী এবং বাংলাদেশের ময়মনসিংহ জেলায় জন্মগ্রহণ করেন। তিনি অগ্নি, আরো ভালোবাসবো তোমায়, অগ্নি-২, নিয়তি, প্রেমি ও প্রেমি এবং নগর মস্তান নামক চলচ্চিত্রে কণ্ঠ দিয়েছেন। তিনি ভারত-বাংলাদেশ যৌথ প্রযোজনার কিছু চলচ্চিত্রে বলিউডের কণ্ঠশিল্পী নাকাশ আজিজ এবং সুরকার স্যাভি গুপ্তের সাথে কাজ করেছেন।
প্রাথমিক জীবন
ময়মনসিংহে জন্ম হলেও মূলত বেড়ে উঠেছেন ঢাকায়। সপ্তম শ্রেণীতে পড়ার সময়ই তার পরিবার ঢাকায় চলে আসে। শৈশব থেকেই গানের চর্চা লেমিসের। বাল্যকালে ওস্তাদ আমজাদ হোসেন, ওস্তাদ মহিব চৌধুরীর কাছে গানে তালিম নেন তিনি। এরপর ২০০৩ সালে ঢাকায় এসে পাশ্চাত্য ধ্রুপদী সঙ্গীত তালিম নেন ওস্তাদ সঞ্জীব দে’র কাছে।
কর্মজীবন
বিটিভি রিয়েলি শো নতুন কুঁড়ি অনুষ্ঠানে প্রতিযোগিতা দিয়ে লেমিস এর পর্দায় পদার্পণ হয়। তার অভিষেকের পর ইত্যাদির একটি পর্বে তাকে তুলে ধরা হয়। প্রথম সফলতা আসে ২০১৪ সালে অগ্নি চলচ্চিত্রের শীর্ষ সংগীতটি গেয়ে। এই গানের জনপ্রিয়তা তাকে পরবর্তী কর্মজীবনে সহায়তা করে।।  শাফিক তুহিনের সুর করা তার প্রথম একক এলবাম রিলিজ হয় ২০১৬ সালের ১৪ই ফেব্রুয়ারি, যাতে ছিল তিনটি মৌলিক গান। তিনি মা এবং টার্গেট  চলচ্চিত্রেও কাজ করেন (আইটেম গানে নায়লা নাঈম তুলে ধরা হয়)। তিনি ২০১৮ সালে রাত্রির যাত্রী চলচ্চিত্রে "কি যে করো ময়না" শিরোনামে একটি দ্বৈত গান করেন কণ্ঠশিল্পী আসিফ আকবরের সাথে। ২০১৯ অনুষ্ঠিত বাংলাদেশ চলচ্চিত্র সাংবাদিক সমিতির সূবর্ণ জয়ন্তী উৎসবে অগ্নি চলচ্চিত্রের জন্য শ্রেষ্ঠ গায়িকার পুরস্কার পান লেমিস।
অর্জন
বাচসাস শ্রেষ্ঠ গায়িকা (অগ্নি) পুরস্কার -২০১৪
বিশ্ব শিল্পকলা দিবস
বিশ্ব শিল্পকলা দিবস হল সৃজনশীল শিল্পকর্ম এবং চারুকলার উপর একটি আন্তর্জাতিক উদযাপন যা প্রতি বছর ১৫ ই এপ্রিল বিশ্বজুড়ে পালিত হয়। এটি  বিশ্বব্যাপী সৃজনশীল শিল্পকর্মের ক্রিয়াকলাপের সচেতনতা প্রচারের জন্য ইন্টারন্যাশনাল অ্যাসোসিয়েশন অফ আর্ট (IAA) দ্বারা ঘোষিত হয়েছিল।
প্রতিষ্ঠা
মেক্সিকোর গুয়াদালাজারা শহরে ২০১২ খ্রিস্টাব্দে প্রথম 'ইন্টারন্যাশনাল অ্যাসোসিয়েশন অফ আর্ট'-এর ১৭ তম সাধারণ অধিবেশনে ১৫ ই এপ্রিল তারিখটিকে বিশ্ব শিল্পকলা দিবস হিসাবে ঘোষণা করার জন্য একটি প্রস্তাব উত্থাপিত করা হয়। প্রস্তাবনাটি আসে তুর্কির শিল্পী বেদরি বায়কাম-এর কাছ থেকে। মেক্সিকোর মারিয়া বুরিলো ভেলাসকো, ফ্রান্সের অ্যান পাউর্নি, চীনের লিউ দাওয়েই, সাইপ্রাসের ক্রিস্টোস সিমেওনাইডস, সুইডেনের অ্যান্ডারস লিডেন, জাপানের কান ইরি, স্লোভাকিয়ার পাভেল ক্রাল, মরিশাসের দেব চোরামুন এবং নরওয়ের হিলডে রোগনস্কোগ প্রমুখেরা সম্মতি পোষণ করেন এবং সাধারণ পরিষদে সর্বসম্মতিক্রমে প্রস্তাবটি গৃহীত হয়।
প্রসঙ্গত উল্লেখ্য এই যে, ইতালীয়  রেনেসাঁসের কালজয়ী চিত্রশিল্পী  লিওনার্দো দ্য ভিঞ্চির জন্মদিন হল ১৫ এপ্রিল। মহান এই শিল্পী বিশ্বশান্তি, মতপ্রকাশের স্বাধীনতা , সহনশীলতা , ভ্রাতৃত্ব এবং বহুসংস্কৃতির পাশাপাশি অন্যান্য ক্ষেত্রে শিল্পের গুরুত্বের অবদানে দৃষ্টান্ত রেখে গেছেন। তাকে যথোপযুক্ত সম্মান জানাতেই ১৫ ই এপ্রিল তারিখটি বেছে নেওয়া হয়েছিল।
অতীত উদযাপন
২০১২ খ্রিস্টাব্দের ১৫ এপ্রিল প্রথম বিশ্ব শিল্পকলা দিবস হিসাবে পালিত হয়। 'ইন্টারন্যাশনাল অ্যাসোসিয়েশন অফ আর্ট' (IAA)-এর জাতীয় কমিটি এবং ফ্রান্স, সুইডেন, স্লোভাকিয়া, দক্ষিণ আফ্রিকা, সাইপ্রাস এবং ভেনিজুয়েলা সহ বিভিন্ন দেশের ১৫০ জন শিল্পীর নানা ইভেন্টে উদযাপিত হয়।
সুমন আরিয়াল
সুমন আরিয়াল (Suman Aryal; জন্ম: ৩১ জানুয়ারি ২০০০) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব ত্রিভুবন সেনাবাহিনী এবং নেপাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
২০১৮–১৯ মৌসুমে, নেপালি ক্লাব নেপাল পুলিশের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল পুলিশের হয়ে মাত্র এক মৌসুম অতিবাহিত করার পর ২০১৯ সালে তিনি মনাং মরস্যাংদিতে যোগদান করেছেন। মনাং মরস্যাংদিতে এক মৌসুম অতিবাহিত করার পর ত্রিভুবন সেনাবাহিনীতে যোগদান করেছেন।
২০১৮ সালে, সুমন নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। তিনি একই বছরে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ২২ ম্যাচে অংশগ্রহণ করেছেন।
প্রারম্ভিক জীবন
সুমন আরিয়াল ২০০০ সালের ৩১শে জানুয়ারি তারিখে নেপালের দুমিবিকাসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সুমন নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে জাপান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। সুমন ইন্দোনেশিয়ায় অনুষ্ঠিত ২০১৮ এশিয়ান গেমসের জন্য ২০১৮ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ২ ম্যাচে অংশগ্রহণ করেছেন।
২০১৮ সালের ৪ঠা সেপ্টেম্বর তারিখে, মাত্র ১৮ বছর, ৭ মাস ও ৪ দিন বয়সে, বাম পায়ে ফুটবল খেলায় পারদর্শী সুমন পাকিস্তানের বিরুদ্ধে অনুষ্ঠিত ২০১৮ সাফ চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৫ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি পাকিস্তান ১–২ গোলের ব্যবধানে জয়লাভ করেছিল। নেপালের হয়ে অভিষেকের বছরে সুমন সর্বমোট ৬ ম্যাচে অংশগ্রহণ করেছেন।
২০০৪ কাবাডি বিশ্বকাপ
২০০৪ কাবাডি বিশ্বকাপ হল আন্তর্জাতিক কাবাডি ফেডারেশন কর্তৃক নিয়ন্ত্রিত আদর্শ পদ্ধতির কাবাডি বিশ্বকাপের প্রথম বা উদ্বোধনী আয়োজন, যা ২০০৪ সালের ১৯ থেকে ২১ নভেম্বর ভারতের মুম্বাইয়ে অনুষ্ঠিত হয়। প্রতিযোগিতায় বিশ্বের ১২টি আন্তর্জাতিক জাতীয় দল অংশগ্রহণ করেছে।
দল
শেষ মুহূর্তে পাকিস্তান এবং আফগানিস্তান প্রত্যাহার করে, ১২টি দল টুর্নামেন্টে অংশ নেয়।
সত্যেন্দ্রনাথ ঠাকুর
সত্যেন্দ্রনাথ ঠাকুর (১ জুন, ১৮৪২ - ৯ জানুয়ারি, ১৯২৩) ছিলেন বাঙালি লেখক, সংগীতস্রষ্টা ও ভাষাবিদ। তিনি ছিলেন ইন্ডিয়ান সিভিল সার্ভিসে যোগদানকারী প্রথম ভারতীয়। ব্রিটিশ ভারতের নারীমুক্তি আন্দোলনে সত্যেন্দ্রনাথ উল্লেখযোগ্য ভূমিকা গ্রহণ করেছিলেন। পারিবারিক পরিচয়ে তিনি ছিলেন রবীন্দ্রনাথ ঠাকুরের অগ্রজ।
প্রারম্ভিক জীবন
সত্যেন্দ্রনাথ ঠাকুর ছিলেন ঠাকুর পরিবারের জোড়াসাঁকো শাখার দ্বারকানাথ ঠাকুরের পৌত্র এবং দেবেন্দ্রনাথ ঠাকুরের দ্বিতীয় পুত্র। তিনি বাড়িতেই সংস্কৃত ও ইংরেজি শিখেছিলেন। হিন্দু স্কুলের ছাত্র হিসাবে সত্যেন্দ্রনাথ ১৮৫৭ সালে কলকাতা বিশ্ববিদ্যালয় কর্তৃক আয়োজিত প্রথম প্রবেশিকা পরীক্ষায় অবতীর্ণ হন এবং প্রথম বিভাগে স্থান অধিকার করে প্রেসিডেন্সি কলেজে (অধুনা প্রেসিডেন্সি বিশ্ববিদ্যালয়) ভরতি হন।
সেকালের রীতি অনুযায়ী, ১৮৫৯ সালে মাত্র সতেরো বছর বয়সে জ্ঞানদানন্দিনী দেবীর সঙ্গে তার বিবাহ হয়। এই বছরই সত্যেন্দ্রনাথ ও কেশবচন্দ্র সেন দেবেন্দ্রনাথের সঙ্গে সিংহল (অধুনা শ্রীলঙ্কা) ভ্রমণ করেন।
জনপালন নির্বাহী
দীর্ঘকাল কেবলমাত্র ব্রিটিশ অফিসারেরাই সকল সরকারি পদে নিযুক্ত হতেন। ১৮৩২ সালে মুনসেফ ও সদর আমিন নামে দুটি পদ সৃষ্টি করে সেগুলি ভারতীয়দের জন্য উন্মুক্ত করে দেওয়া হয়। ১৮৩৩ সালে ডেপুটি ম্যাজিস্ট্রেট ও ডেপুটি কালেক্টর পদদুটি চালু করে সেগুলির দরজাও ভারতীয়দের জন্য খুলে দেওয়া হয়। ১৮৬১ সালে আইসিএস আইন বলে ইন্ডিয়ান সিভিল সার্ভিস চালু হয়। ইতঃপূর্বেই অবশ্য ১৮৫৩ সালের আইন বলে প্রতিযোগিতামূলক পরীক্ষার মাধ্যমে সাধারণ নাগরিকদের সরকারি চাকরিতে নিয়োগের প্রথা চালু হয়ে গিয়েছিল।
সেযুগে ইংল্যান্ডে গিয়ে ইংরেজদের বিরুদ্ধে প্রতিযোগিতায় অবতীর্ণ হয়ে সরকারি উচ্চপদ লাভ খুব কঠিন কাজ ছিল। এই ব্যাপারে সত্যেন্দ্রনাথকে উৎসাহ ও অর্থসাহায্য জোগান বন্ধু মনমোহন ঘোষ। ১৮৬২ সালে সিভিল সার্ভিস পরীক্ষার প্রস্তুতি গ্রহণের উদ্দেশ্যে দু-জনে ইংল্যান্ডের উদ্দেশ্যে যাত্রা করেন।
১৮৬৩ সালের জুন মাসে সত্যেন্দ্রনাথ ইন্ডিয়ান সিভিল সার্ভিসে নির্বাচিত হন। এরপর শিক্ষাধীন প্রশিক্ষণ (প্রবেশনারি ট্রেনিং) সমাপ্ত করে ১৮৬৪ সালের নভেম্বর মাসে দেশে ফিরে আসেন। মনমোহন ঘোষ পরীক্ষায় কৃতকার্য না হলেও বারে ডাক পেয়েছিলেন। বোম্বাই প্রেসিডেন্সিতে কর্মে বহাল হন সত্যেন্দ্রনাথ। সেযুগে বোম্বাই প্রেসিডেন্সি গঠিত ছিল বর্তমান মহারাষ্ট্র, গুজরাত ও সিন্ধু প্রদেশের অংশ বিশেষ নিয়ে। প্রাথমিক পর্যায়ে চার মাস বোম্বাই (অধুনা মুম্বই) শহরে বহাল হলেও, তার প্রথম কার্যকর নিযুক্তি হয়েছিল আমেদাবাদে।
এরপর বদলি চাকরির সূত্রে তিনি সারা দেশ ভ্রমণ করেন। বাড়ি থেকে দূরে থাকতেন। তাই আত্মীয়স্বজনেরা প্রায়ই তার কাছে আসতেন এবং বেশ কিছুদিন করে কাটিয়ে যেতেন। নিয়মিত আসতেন তার দুই অনুজ জ্যোতিরিন্দ্রনাথ ঠাকুর (১৮৪৯-১৯২৫), রবীন্দ্রনাথ ঠাকুর (১৮৬১-১৯৪১) ও বোন স্বর্ণকুমারী দেবী।
বাংলার বাইরে বদলির চাকরির সূত্রে সত্যেন্দ্রনাথ অনেকগুলি ভারতীয় ভাষা শেখারও সুযোগ পেয়েছিলেন। তিনি বাল গঙ্গাধর তিলকের গীতারহস্য ও তুকারামের অভঙ্গ কবিতাবলি বাংলা ভাষায় অনুবাদ করেন। তার অনুজ রবীন্দ্রনাথও তুকারামের কয়েকটি কবিতা বাংলায় অনুবাদ করেছিলেন। সত্যেন্দ্রনাথ যেখানেই বদলির সূত্রে গিয়েছিলেন, সেখানেই ব্রাহ্মসমাজের কাজকর্মের সঙ্গে যুক্ত হয়ে পড়েছিলেন। আমেদাবাদ ও হায়দ্রাবাদ (সিন্ধু প্রদেশ) শহরে ব্রাহ্মসমাজের প্রসারে তার বিশেষ অবদান ছিল।
সত্যেন্দ্রনাথ মহারাষ্ট্র অঞ্চলের অগ্রণী সমাজ সংস্কারক ও প্রার্থনা সমাজ নেতৃবর্গের সংস্পর্শে আসেন। এঁদের মধ্যে উল্লেখযোগ্য মহাদেব গোবিন্দ রানাডে, কাশীনাথ ত্রিম্বক তেলঙ্গ, রামকৃষ্ণ গোপাল ভাণ্ডারকর ও নারায়ণ গণেশ চন্দবরকর।
৩০ বছর তিনি আইসিএস পদ অলংকৃত করেছিলেন। ১৮৯৭ সালে মহারাষ্ট্রের সাতারার জজ হিসাবে অবসর গ্রহণ করেন।
নারীমুক্তি আন্দোলন
রামমোহন রায় দেখেছিলেন সেযুগের হিন্দু নারীরা ছিলেন অশিক্ষিত ও নিরক্ষর; তারা সম্পত্তির অধিকার থেকে বঞ্চিতা হতেন, বাল্যকালেই তাদের বিবাহ হয়ে যেত, তারপর সারা জীবন পর্দার আড়ালে কাটাতেন এবং স্বামীর মৃত্যুর সঙ্গে সঙ্গেই সতী করার নামে তাদের নৃশংসভাবে হত্যা করা হত। সতীদাহ প্রথা ১৮২৯ সালে অর্থাৎ সত্যেন্দ্রনাথের জন্মের বহু আগেই আইন দ্বারা নিষিদ্ধ হয়েছিল এবং মেয়েদের সামাজিক অধিকার প্রদানের প্রক্রিয়াগুলিও শুরু হয়ে গিয়েছিল।
তা সত্ত্বেও হিন্দু সমাজে নারীর অবমাননাকর অবস্থান ছেলেবেলা থেকেই সত্যেন্দ্রনাথকে ভাবিয়ে তুলেছিল। তিনি মনে করতেন, তার পরিবারে প্রচলিত পর্দা প্রথা হিন্দু সংস্কৃতির অঙ্গ নয়, বরং তা মুসলমান সমাজে প্রচলিত প্রথার অনুকরণ মাত্র। ইংল্যান্ডের সমাজে তিনি নারীর যে উচ্চ স্থান দেখেছিলেন, তা ভারতীয় সমাজে নারীর তুলনামূলকভাবে অসম্মানজনক অবস্থানটি তার কাছে স্পষ্ট করে দিয়েছিল।
বিবাহের পর সত্যেন্দ্রনাথ দেখলেন, জ্ঞানদানন্দিনী দেবী তার আদর্শ জীবনসঙ্গিনী। ইংল্যান্ডের সমাজে সত্যেন্দ্রনাথ যে নারী স্বাধীনতা প্রত্যক্ষ করেছিলেন, তা তিনি জ্ঞানদানন্দিনীকেও দেখাতে চেয়েছিলেন। কিন্তু দেবেন্দ্রনাথ ঠাকুরের বাধায় সেবার জ্ঞানদানন্দিনীর ইংল্যান্ড যাওয়া হয়নি।
দেশে ফেরার পর অবশ্য সত্যেন্দ্রনাথ জ্ঞানদানন্দিনীকে বোম্বাই নিয়ে যান। ইংরেজ আইসিএস অফিসারদের স্ত্রীরা যে আদবকায়দায় চলতেন, তা বোম্বাইতে গিয়ে রপ্ত করে নেন জ্ঞানদানন্দিনী। অবকাশের সময় সস্ত্রীক সত্যেন্দ্রনাথ জোড়াসাঁকোর বাড়িতে ফিরলে, কলকাতার সমাজে আলোড়ন সৃষ্টি হয়। এই সময়, লাটভবনে (অধুনা রাজভবন) একটি ভোজসভায় নিমন্ত্রিত সব সামাজিক প্রথা লঙ্ঘন করে স্বামীর সঙ্গে সেই ভোজসভায় যান জ্ঞানদানন্দিনী। সেখানে ইংরেজ রমণীদের মাঝে তিনি ছিলেন একমাত্র বাঙালি রমণী। ঠাকুর পরিবারের পাথুরিয়াঘাটা শাখার প্রসন্নকুমার ঠাকুর এই ভোজসভায় উপস্থিত ছিলেন। তিনি পরিবারের এক গৃহবধূকে ওইরকম প্রকাশ্য স্থানে দেখে লজ্জায় ও ক্ষোভে তৎক্ষণাৎ সভাস্থল ত্যাগ করে চলে যান।
১৮৭৭ সালে সত্যেন্দ্রনাথ জ্ঞানদানন্দিনীকে এক ইংরেজ দম্পতির সঙ্গে ইংল্যান্ডে প্রেরণ করেন। জ্ঞানদানন্দিনী যে স্বামীকে ছাড়াই তার তিন সন্তানকে নিয়ে ইংল্যান্ড পাড়ি দিয়েছিলেন, তা সেকালে ছিল এক দুঃসাহসী কাজ। প্রথম দিকে তারা তাদের জ্ঞাতি প্রসন্নকুমার ঠাকুরের পুত্র জ্ঞানেন্দ্রমোহন ঠাকুরের বাড়িতে ওঠেন। উল্লেখ্য, জ্ঞানেন্দ্রমোহনই ছিলেন প্রথম ভারতীয় যিনি ইংল্যান্ডের বারে সাফল্য অর্জন করেন। ইনি খ্রিস্টধর্ম গ্রহণ করেছিলেন। পরে জ্ঞানদানন্দিনী ব্রাইটনে চলে আসেন এবং সন্তানদের নিয়ে সেখানে পৃথকভাবে থাকতে শুরু করেন।
এরপর সত্যেন্দ্রনাথ রবীন্দ্রনাথকেও ইংল্যান্ডে নিয়ে আসেন। রবীন্দ্রনাথের সেই ছিল প্রথম ইংল্যান্ড ভ্রমণ। ১৮৮০ সালে সকলে ভারতে ফিরে আসেন। শুধুমাত্র জ্ঞানদানন্দিনীই নন, সত্যেন্দ্রনাথের বোনেরাও সামাজিক পরিবর্তনে অংশ নিয়েছিলেন। তার বোন সৌদামিনী দেবী লিখেছেন যে, পথেঘাটে তাদের যে বিদ্রুপ সহ্য করতে হত, তা আজকের যুগে অবিশ্বাস্য শোনায়।
এজন্য উচ্চ ও মধ্যবিত্ত বাঙালি হিন্দু সমাজের মেয়েদের পর্দাপ্রথার বাইরে বের করে আনার কৃতিত্ব অনেকটাই পেয়ে থাকেন সত্যেন্দ্রনাথ ঠাকুর।
জ্ঞানদানন্দিনী দেবী সমাজ সংস্কারে নিজস্ব কিছু অবদান রেখেছিলেন। তিনি শাড়ি পরার যে নতুন পদ্ধতি আবিষ্কার করেন, তা আজকের ভারতীয় সমাজে ব্যাপকভাবে অনুসৃত হয়। এছাড়া যথাযথ অন্তর্বাস ব্যবহার করার প্রথাও তিনি চালু করেন।
শিশুদের বিকাশের দিকেও জ্ঞানদানন্দিনী বিশেষ নজর রাখতেন। তিনি পরিবারে ছেলেমেয়েদের জন্মদিন পালনের প্রথা চালু করেন। এই উপলক্ষে তাদের উপহার দিয়ে দিনটি বিশেষভাবে উদ্‌যাপন করা হত। ১৮৮৫ সালে তিনি বালক নামে একটি শিশুপাঠ্য পত্রিকা চালু করেন। এটিই সম্ভবত বাংলা ভাষায় প্রথম শিশুপাঠ্য পত্রিকা। এই পত্রিকাটিই রবীন্দ্রনাথকে ছোটোদের জন্য লেখালিখিতে উৎসাহিত করে তুলেছিল। রাজর্ষি সহ তার একাধিক উল্লেখযোগ্য রচনা এই পত্রিকাতেই প্রকাশিত হয়েছিল। একবছর চলার পর পত্রিকাটি ঠাকুর পরিবারের পারিবারিক পত্রিকা ভারতী-র সঙ্গে একীভূত হয়ে যায়।
দেশাত্মবোধ
ঠাকুর পরিবারে গভীরভাবে দেশপ্রেমিক ছিলেন। সেযুগে উচ্চশিক্ষিত সমাজে পোশাক ও ভাষার ক্ষেত্রে পাশ্চাত্যকে অনুকরণ করা হত। কিন্তু ঠাকুর পরিবার ভারতীয় পোশাক ও বাংলা ভাষাকে গ্রহণ করেছিলেন। ইংরেজ সমাজের ভাল দিকগুলির প্রশংসা করে সত্যেন্দ্রনাথ ভারতীয় সমাজেরই সংস্কার করতে চেয়েছিলেন। দেশাত্মবোধ তার মধ্যেও সক্রিয় ছিল।
জনগণের মধ্যে দেশাত্মবোধ সঞ্চারের উদ্দেশ্যে প্রবর্তিত হিন্দুমেলার সঙ্গে যুক্ত ছিলেন সত্যেন্দ্রনাথ। ১৮৬৭ সালের এপ্রিল মাসে হিন্দুমেলার প্রথম অধিবেশনের সময় তিনি পশ্চিম ভারতে ছিলেন। কিন্তু ১৮৬৮ সালের অধিবেশনে তিনি উপস্থিত ছিলেন এবং মেলা উপলক্ষে মিলে সবে ভারতসন্তান, একতান গাহ গান গানটি রচনা করেন। এই গানটিকে ভারতের প্রথম জাতীয় সংগীতের মর্যাদা দেওয়া হয়। সত্যেন্দ্রনাথ অনেকগুলি দেশাত্মবোধক গান লিখেছিলেন।
ব্রাহ্মসমাজ
পিতা দেবেন্দ্রনাথ ও তার সংগঠিত ধর্মমতের প্রতি গভীর শ্রদ্ধাবোধ ছিল সত্যেন্দ্রনাথ। প্রথম যৌবনেই তিনি ও মনমোহন ঘোষ কেশবচন্দ্র সেনের সঙ্গে কৃষ্ণনগর কলেজে গিয়ে সেখানকার তরুণ সমাজকে ব্রাহ্মসমাজের প্রতি আকৃষ্ট করেন।
ইংল্যান্ডে পেশাগত ব্যস্ততার মধ্যেও তিনি ব্রাহ্মসমাজে উপদেশ প্রদান করতেন। পরবর্তীকালে আমেদাবাদে কর্মরত থাকার সময় তিনি ম্যাক্স মুলরকে ব্রাহ্মসমাজ সম্পর্কে একটি প্রতিবেদন পাঠান। ম্যাক্সমুলরের স্ত্রী স্বামীর জীবনীগ্রন্থটি রচনা করেছিলেন, সেখানে তিনি এই প্রতিবেদনটি অন্তর্ভুক্ত করেন।
সমাজ ও সাহিত্য সেবা
অবসর গ্রহণের পর সত্যেন্দ্রনাথ প্রথমে পার্ক স্ট্রিটে (অধুনা মাদার টেরিজা সরণি) ও পরে বালিগঞ্জে বসবাস করতে থাকেন। পারিবারিক সদস্যবর্গ ছাড়াও তারকনাথ পালিত, মনমোহন ঘোষ, সত্যেন্দ্রপ্রসন্ন সিংহ, উমেশচন্দ্র বন্দ্যোপাধ্যায়, কৃষ্ণগোবিন্দ গুপ্ত, বিহারীলাল গুপ্ত প্রমুখ বিশিষ্ট বন্ধুবর্গও এই দুই বাড়িতে নিয়মিত যাতায়াত করতেন।
তাদের পার্ক স্ট্রিটের বাড়িটি ছিল তাদের সাহিত্যিক মজলিস-এর কেন্দ্র। তাদের আলোচনার বিষয়বস্তু একটি বইতে গ্রন্থিত হয়েছিল। কিন্তু বইটি পরিবারের বাইরে প্রকাশিত হয়নি, এমনকি মুদ্রিতও হয়নি। আলোচনার কয়েকটি বিষয় ছিল বাংলা ভাষা ও বাংলা অক্ষর, কবিতার উপাদান, শৌর্য, পুরুষের প্রেম ও নারীর প্রেম।
১৯০০-০১ সালে তিনি বঙ্গীয় সাহিত্য পরিষদের সভাপতিত্ব করেন। ১৮৯৭ সালে নাটোরে আয়োজিত দশম বঙ্গীয় প্রাদেশিক সম্মেলনেরও পৌরোহিত্য করেন।
সন্তানসন্ততি
সত্যেন্দ্রনাথের দুই সন্তান সুরেন্দ্রনাথ ঠাকুর (১৮৭২-১৯৪০) ও ইন্দিরা দেবী চৌধুরাণী (১৮৭৩-১৯৬০) ছিলেন কৃতি ব্যক্তিত্ব। তাদের ছেলেবেলা কেটেছিল ইংল্যান্ডে। সুরেন্দ্রনাথ ইংরেজি ভাষায় বিশেষ পারদর্শিতা অর্জন করেছিলেন। রবীন্দ্রনাথের চার অধ্যায় উপন্যাসটি তিনিই ইংরেজিতে অনুবাদ করেছিলেন। এছাড়া মহাভারতের মূল অংশটির একটি সংক্ষিপ্ত পুনর্লিখন তিনি প্রকাশ করেছিলেন। সুরেন্দ্রনাথ সশস্ত্র বিপ্লবী আন্দোলনের সঙ্গে জড়িত ছিলেন। ইন্দিরা দেবী চৌধুরাণী পারদর্শিতা অর্জন করেছিলেন ফরাসি ভাষায়। তিনি ছিলেন এক বিশিষ্ট সংগীতবিদ। রবীন্দ্রসংগীত বিষয়ে তার গভীর জ্ঞান ছিল। সাহিত্যিক প্রমথ চৌধুরী ছিলেন তার স্বামী। ইন্দিরা দেবী চৌধুরাণী ছিলেন বিশ্বভারতী বিশ্ববিদ্যালয়ের প্রথম মহিলা উপাচার্য।
পার্বতী বাউল
শৈশবকাল
পার্বতী বাউল এর শৈশবে নাম ছিল মৌসুমী পারিয়াল। তিনি পশ্চিমবঙ্গের এক ব্রাহ্মণ পরিবারে জন্মগ্রহণ করেন। দেশভাগের আগে তাঁর পূর্বপুরুষদের বাস ছিল অধুনা বাংলাদেশের রাউজানের পশ্চিম গুজরার গ্রামের পারিয়ালপাড়ায়। তাঁর বাবা ছিলেন বীরেন্দ্রনাথ পারিয়াল, তিনি ভারতীয় রেলওয়েতে ইঞ্জিনিয়ারিং এর কাজ করতেন। মা সন্ধ্যা চক্রবর্তী, তিনি ছিলেন রামকৃষ্ণ এর একনিষ্ঠ ভক্ত। দাদু যোগেশ পারিয়াল পূর্ব পাকিস্তান স্বাধীন হয়ে বাংলাদেশ হবার পর তিনি তাঁর স্ত্রী(ঠাকুমা) এবং মেয়েকে(পিসি) নিয়ে এদেশে এসে বসতি গড়েন। তিনি ভারতে আসার পূর্বে ওদেশে চা পাতার ব্যবসা করতেন। তাঁর কেরানীহাট এ চা পাতার দোকানও ছিল।
শিক্ষাজীবন
তিনি শান্তিনিকেতনের বিশ্বভারতী বিশ্ববিদ্যালয় থেকে ভিজুয়াল আর্ট এর শিক্ষা নেন। গানের শিক্ষা নেন হিন্দুস্থান ক্লাসিক মিউজিক থেকে। কত্থক নাচের শিক্ষা গ্রহণ করেন শ্রীলেখা মুখার্জী-র কাছ থেকে।